               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.10.2020
            COM(2020) 637 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            με την οποία εξουσιοδοτείται η Επιτροπή να αρχίσει διαπραγματεύσεις, εξ ονόματος της Ευρωπαϊκής Ένωσης, για τη σύναψη της αλιευτικής συμφωνίας με το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Μετά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας (εφεξής: Ηνωμένο Βασίλειο) από την Ευρωπαϊκή Ένωση, ορισμένα ιχθυαποθέματα στη Βόρεια Θάλασσα δεν δύνανται πλέον να θεωρούνται αποθέματα που υπόκεινται σε κοινή διαχείριση, σε διμερές, μόνον, επίπεδο, μεταξύ της Ευρωπαϊκής Ένωσης και του Βασιλείου της Νορβηγίας. Τα αποθέματα αυτά απαντούν στα ενωσιακά ύδατα και στα ύδατα υπό την κυριαρχία και τη δικαιοδοσία του Ηνωμένου Βασιλείου και του Βασιλείου της Νορβηγίας.

               Σύμφωνα με το άρθρο 63 παράγραφος 1 της Σύμβασης των Ηνωμένων Εθνών για το Δίκαιο της Θάλασσας
                  1
               , και λαμβανομένης υπόψη της συνολικής σχέσης μεταξύ της Ευρωπαϊκής Ένωσης, του Ηνωμένου Βασιλείου και του Βασιλείου της Νορβηγίας, είναι σημαντικό να υπάρξει συνεργασία με σκοπό τη διασφάλιση της μακροπρόθεσμης διατήρησης και βιώσιμης εκμετάλλευσης των έμβιων θαλάσσιων πόρων.

               Για τον σκοπό αυτό, η Ευρωπαϊκή Ένωση επιδιώκει τη σύναψη αλιευτικής συμφωνίας με το Ηνωμένο Βασίλειο και το Βασίλειο της Νορβηγίας.

               Επομένως, θα πρέπει να αρχίσουν διαπραγματεύσεις με το Ηνωμένο Βασίλειο και το Βασίλειο της Νορβηγίας, με σκοπό τη σύναψη της αλιευτικής συμφωνίας μεταξύ της Ευρωπαϊκής Ένωσης, του Ηνωμένου Βασιλείου και του Βασιλείου της Νορβηγίας.

               •Συνέπεια με τις ισχύουσες διατάξεις στον τομέα πολιτικής

               Σύμφωνα με τους στόχους που ορίζονται στον κανονισμό (ΕΕ) αριθ. 1380/2013
                  2
                του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική (ΚΑλΠ), η συμφωνία θα πρέπει να καθορίζει ένα πλαίσιο για τη διαχείριση των αλιευτικών αποθεμάτων που υπόκεινται σε κοινή διαχείριση, καθώς και τους όρους πρόσβασης σε ύδατα και πόρους. Θα πρέπει να διασφαλίζει τη συνέχιση υπεύθυνης αλιείας, που διασφαλίζει τη μακροπρόθεσμη διατήρηση και βιώσιμη εκμετάλλευση των έμβιων θαλάσσιων πόρων, σύμφωνα με τις σχετικές αρχές του διεθνούς δικαίου.

               Οι διατάξεις για την αλιεία θα πρέπει να καλύπτουν τη συνεργασία για την ανάπτυξη μέτρων για τη βιώσιμη εκμετάλλευση και διατήρηση των πόρων, συμπεριλαμβανομένης  της αποφυγής απορρίψεων. Τα μέτρα αυτά θα πρέπει να μην εισάγουν διακρίσεις και να ακολουθούν μια προσέγγιση με βάση την επιστήμη, η οποία να ευθυγραμμίζεται με τον στόχο της επίτευξης της μέγιστης βιώσιμης απόδοσης για τα οικεία αποθέματα. Η συμφωνία θα πρέπει να περιλαμβάνει διατάξεις για τη συνεργασία όσον αφορά τον έλεγχο και την επιβολή, τη συλλογή δεδομένων και την παροχή επιστημονικών συμβουλών.

               •Συνέπεια με άλλες πολιτικές της Ένωσης

               Οι διαπραγματεύσεις θα διεξαχθούν καθ’ όλη τη διάρκεια της διαδικασίας, σε διαβούλευση με όλες τις ενδιαφερόμενες υπηρεσίες της Επιτροπής.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Νομική βάση της απόφασης αποτελεί το άρθρο 218 της Συνθήκης για τη λειτουργία της Ευρωπαϊκής Ένωσης (ΣΛΕΕ), στο πέμπτο μέρος σχετικά με την εξωτερική δράση της Ένωσης, τίτλος V σχετικά με τις διεθνείς συμφωνίες, το οποίο καθορίζει τη διαδικασία για τη διαπραγμάτευση και τη σύναψη συμφωνιών μεταξύ της ΕΕ και τρίτων χωρών.

               •Επικουρικότητα (σε περίπτωση μη αποκλειστικής αρμοδιότητας)

               Άνευ αντικειμένου, αποκλειστική αρμοδιότητα.

               •Αναλογικότητα

               Η απόφαση είναι ανάλογη προς τον επιδιωκόμενο στόχο.

               •Επιλογή της νομικής πράξης

               Η νομική πράξη προβλέπεται στο άρθρο 218 παράγραφος 3 και στο άρθρο 218 παράγραφος 4 της ΣΛΕΕ.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας

               Άνευ αντικειμένου.

               •Διαβουλεύσεις με τα ενδιαφερόμενα μέρη

               Άνευ αντικειμένου.

               •Συλλογή και χρήση εμπειρογνωσίας

               Άνευ αντικειμένου.

               •Εκτίμηση επιπτώσεων

               Άνευ αντικειμένου.

               •Καταλληλότητα και απλούστευση του κανονιστικού πλαισίου

               Μετά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας (εφεξής: Ηνωμένο Βασίλειο) από την Ευρωπαϊκή Ένωση, ορισμένα ιχθυαποθέματα στη Βόρεια Θάλασσα δεν δύνανται πλέον να θεωρούνται αποθέματα που υπόκεινται σε κοινή διαχείριση, σε διμερές, μόνον, επίπεδο, μεταξύ της Ευρωπαϊκής Ένωσης και του Βασιλείου της Νορβηγίας. Τα αποθέματα αυτά απαντούν στα ενωσιακά ύδατα και στα ύδατα υπό την κυριαρχία και τη δικαιοδοσία του Ηνωμένου Βασιλείου και του Βασιλείου της Νορβηγίας.

               Σύμφωνα με το άρθρο 63 παράγραφος 1 της σύμβασης των Ηνωμένων Εθνών για το δίκαιο της θάλασσας
                  3
               , η Ευρωπαϊκή Ένωση, το Ηνωμένο Βασίλειο και το Βασίλειο της Νορβηγίας θα πρέπει να συμφωνήσουν σχετικά με τα μέτρα που απαιτούνται για το συντονισμό και τη διασφάλιση της διατήρησης και της ανάπτυξης των σχετικών αποθεμάτων στη Βόρεια Θάλασσα.

               Για τον σκοπό αυτό, η Ευρωπαϊκή Ένωση επιδιώκει τη σύναψη αλιευτικής συμφωνίας (εφεξής «η συμφωνία») με το Ηνωμένο Βασίλειο και το Βασίλειο της Νορβηγίας.

               •Θεμελιώδη δικαιώματα

               Άνευ αντικειμένου.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Άνευ αντικειμένου.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Άνευ αντικειμένου.

               •Επεξηγηματικά έγγραφα (για οδηγίες)

               Άνευ αντικειμένου.

               •Αναλυτική επεξήγηση των επιμέρους διατάξεων της πρότασης

               Η Επιτροπή συνιστά:

               - να εξουσιοδοτηθεί η Επιτροπή από το Συμβούλιο για την έναρξη και τη διεξαγωγή διαπραγματεύσεων με στόχο τη σύναψη της αλιευτικής συμφωνίας με το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας·

               - να οριστεί η Επιτροπή ως διαπραγματευτής της ΕΕ επί του θέματος αυτού·

               - να διεξαχθούν οι εν λόγω διαπραγματεύσεις από την Επιτροπή σε συνεννόηση με την ειδική επιτροπή, σύμφωνα με τις διατάξεις της Συνθήκης για τη λειτουργία της Ευρωπαϊκής Ένωσης·

               - να εγκρίνει το Συμβούλιο τις οδηγίες διαπραγμάτευσης που προσαρτώνται στην παρούσα σύσταση.

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               με την οποία εξουσιοδοτείται η Επιτροπή να αρχίσει διαπραγματεύσεις, εξ ονόματος της Ευρωπαϊκής Ένωσης, για τη σύναψη της αλιευτικής συμφωνίας με το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 3 και 4,

               Έχοντας υπόψη τη σύσταση της Επιτροπής,

               Εκτιμώντας ότι:

               (1)Μετά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας (εφεξής: Ηνωμένο Βασίλειο) από την Ευρωπαϊκή Ένωση, ορισμένα ιχθυαποθέματα στη Βόρεια Θάλασσα δεν δύνανται πλέον να θεωρούνται αποθέματα που υπόκεινται σε κοινή διαχείριση, σε διμερές, μόνον, επίπεδο, μεταξύ της Ευρωπαϊκής Ένωσης και του Βασιλείου της Νορβηγίας. Τα αποθέματα αυτά απαντούν στα ενωσιακά ύδατα και στα ύδατα υπό την κυριαρχία και τη δικαιοδοσία του Ηνωμένου Βασιλείου και του Βασιλείου της Νορβηγίας.

               (2)Σύμφωνα με το άρθρο 63 παράγραφος 1 της Σύμβασης των Ηνωμένων Εθνών για το Δίκαιο της Θάλασσας
                  4
               , και λαμβανομένης υπόψη της συνολικής σχέσης μεταξύ της Ευρωπαϊκής Ένωσης, του Ηνωμένου Βασιλείου και του Βασιλείου της Νορβηγίας, είναι σημαντικό να υπάρξει συνεργασία με σκοπό τη διασφάλιση της μακροπρόθεσμης διατήρησης και βιώσιμης εκμετάλλευσης των έμβιων θαλάσσιων πόρων,

               (3)Για τον σκοπό αυτό, η Ευρωπαϊκή Ένωση επιδιώκει τη σύναψη αλιευτικής συμφωνίας (εφεξής «η συμφωνία») με το Ηνωμένο Βασίλειο και το Βασίλειο της Νορβηγίας,

               (4)Επομένως, θα πρέπει να αρχίσουν διαπραγματεύσεις με το Ηνωμένο Βασίλειο και το Βασίλειο της Νορβηγίας, με σκοπό τη σύναψη της αλιευτικής συμφωνίας μεταξύ της Ευρωπαϊκής Ένωσης και του Ηνωμένου Βασιλείου και του Βασιλείου της Νορβηγίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η Επιτροπή εξουσιοδοτείται να αρχίσει διαπραγματεύσεις με το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας με σκοπό τη σύναψη αλιευτικής συμφωνίας.

               Άρθρο 2

               Οι εν λόγω διαπραγματεύσεις διεξάγονται σε διαβούλευση με την ομάδα «Εξωτερική αλιευτική πολιτική» του Συμβουλίου και σύμφωνα με τις διαπραγματευτικές οδηγίες του Συμβουλίου που παρατίθενται στο παράρτημα της παρούσας απόφασης.

               Άρθρο 3

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Σύμβαση των Ηνωμένων Εθνών για το Δίκαιο της Θάλασσας, ΕΕ L 179 της 23.6.1998, σ. 3.

                     (2)

                        ΕΕ L 354 της 28.12.2013, σ. 22

                     (3)

                        Σύμβαση των Ηνωμένων Εθνών για το Δίκαιο της Θάλασσας, ΕΕ L 179 της 23.6.1998, σ. 3.

                     (4)

                        Σύμβαση των Ηνωμένων Εθνών για το Δίκαιο της Θάλασσας, ΕΕ L 179 της 23.6.1998, σ. 3.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.10.2020
            COM(2020) 637 final
            ΠΑΡΑΡΤΗΜΑ
            στη
            Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥ
            με την οποία εξουσιοδοτείται η Επιτροπή να αρχίσει διαπραγματεύσεις, εξ ονόματος της Ευρωπαϊκής Ένωσης, για τη σύναψη της αλιευτικής συμφωνίας με το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας

               ΠΑΡΑΡΤΗΜΑ

               Οδηγίες για τη διαπραγμάτευση αλιευτικής συμφωνίας με το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας

               I.Γενικό πλαίσιο KAI ΣΤΟΧΟΣ ΤΗΣ ΑΛΙΕΥΤΙΚΗΣ ΣΥΜΦΩΝΙΑΣ

               Μετά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας (εφεξής: Ηνωμένο Βασίλειο) από την Ευρωπαϊκή Ένωση, ορισμένα ιχθυαποθέματα στη Βόρεια Θάλασσα δεν δύνανται πλέον να θεωρούνται αποθέματα που υπόκεινται σε κοινή διαχείριση, σε διμερές, μόνον, επίπεδο μεταξύ της Ευρωπαϊκής Ένωσης και του Βασιλείου της Νορβηγίας. Τα αποθέματα αυτά απαντούν στα ενωσιακά ύδατα και στα ύδατα υπό την κυριαρχία και τη δικαιοδοσία του Ηνωμένου Βασιλείου και του Βασιλείου της Νορβηγίας.

               Σύμφωνα με το άρθρο 63 παράγραφος 1 της σύμβασης των Ηνωμένων Εθνών για το δίκαιο της θάλασσας
                  1
               , η Ευρωπαϊκή Ένωση, το Ηνωμένο Βασίλειο και το Βασίλειο της Νορβηγίας θα πρέπει να συμφωνήσουν σχετικά με τα μέτρα που απαιτούνται για το συντονισμό και τη διασφάλιση της διατήρησης και της ανάπτυξης των σχετικών αποθεμάτων στη Βόρεια Θάλασσα.

               Για τον σκοπό αυτό, η Ευρωπαϊκή Ένωση επιδιώκει τη σύναψη αλιευτικής συμφωνίας (εφεξής «η συμφωνία») με το Ηνωμένο Βασίλειο και το Βασίλειο της Νορβηγίας.

               II.ΠΕΡΙΕΧΟΜΕΝΟ ΤΗΣ ΑΛΙΕΥΤΙΚΗΣ ΣΥΜΦΩΝΙΑΣ

               1.Η συμφωνία θα πρέπει να καθορίζει ένα πλαίσιο για τη διαχείριση των αλιευτικών αποθεμάτων που υπόκεινται σε κοινή διαχείριση, καθώς και τις προϋποθέσεις για την πρόσβαση σε ύδατα και πόρους. Θα πρέπει να διασφαλίζει τη συνέχιση υπεύθυνης αλιείας, που διασφαλίζει τη μακροπρόθεσμη διατήρηση και βιώσιμη εκμετάλλευση των έμβιων θαλάσσιων πόρων, σύμφωνα με τις σχετικές αρχές του διεθνούς δικαίου.

               2.Οι διατάξεις για την αλιεία θα πρέπει να καλύπτουν τη συνεργασία για την ανάπτυξη μέτρων για τη βιώσιμη εκμετάλλευση και διατήρηση των πόρων, συμπεριλαμβανομένης  της αποφυγής απορρίψεων. Τα μέτρα αυτά θα πρέπει να μην εισάγουν διακρίσεις και να ακολουθούν μια προσέγγιση με βάση την επιστήμη, η οποία να ευθυγραμμίζεται με τον στόχο της επίτευξης της μέγιστης βιώσιμης απόδοσης για τα οικεία αποθέματα. Η συμφωνία θα πρέπει να περιλαμβάνει διατάξεις για τη συνεργασία όσον αφορά τον έλεγχο και την επιβολή, τη συλλογή δεδομένων και την παροχή επιστημονικών συμβουλών.

               3.Η συμφωνία θα πρέπει να περιλαμβάνει ρυθμίσεις για την υποστήριξη των αλιευτικών δραστηριοτήτων της Ένωσης και την αποφυγή της οικονομικής εξάρθρωσης των αλιευτικών δραστηριοτήτων των συμβαλλόμενων μερών της συμφωνίας.

               4.Οι διατάξεις της συμφωνίας θα πρέπει να σέβονται τους υφιστάμενους όρους αμοιβαίας πρόσβασης, σε μερίδια ποσοστώσεων και στην παραδοσιακή δραστηριότητα του στόλου της Ένωσης, όπως προβλέπεται στη συμφωνία-πλαίσιο για την αλιεία μεταξύ της Ευρωπαϊκής Ένωσης και του Βασιλείου της Νορβηγίας
                  2
                και, ως εκ τούτου:

               1.να διατηρούν τη συνεχή αμοιβαία πρόσβαση, των σκαφών της Ένωσης, του Ηνωμένου Βασιλείου και της Νορβηγίας στα ύδατα της Ένωσης, του Ηνωμένου Βασιλείου και του Βασιλείου της Νορβηγίας·

               2.να διατηρούν σταθερά μερίδια ποσοστώσεων, τα οποία να μπορούν να προσαρμοστούν μόνον με τη συγκατάθεση των άμεσα ενδιαφερομένων μερών·

               3.να περιλαμβάνουν λεπτομέρειες για τις μεταβιβάσεις και τις ανταλλαγές ποσοστώσεων και για τον καθορισμό ετήσιων ή πολυετών συνολικών επιτρεπόμενων αλιευμάτων (ή περιορισμών της αλιευτικής προσπάθειας) βάσει μακροπρόθεσμων στρατηγικών διαχείρισης·

               4.να οργανώνουν τις λεπτομέρειες για την απόκτηση αδειών αλίευσης και τις διατάξεις που διασφαλίζουν την ίση μεταχείριση και συμμόρφωση, συμπεριλαμβανομένων κοινών δραστηριοτήτων ελέγχου και επιθεώρησης·

               5.να θεσπίζουν το κατάλληλο θεσμικό πλαίσιο συνεργασίας για τη διατήρηση και τη διαχείριση των αλιευτικών αποθεμάτων που υπόκεινται σε κοινή διαχείριση.

               6.Η συμφωνία θα πρέπει να συναφθεί εγκαίρως ώστε να χρησιμοποιηθεί για τον καθορισμό των αλιευτικών δυνατοτήτων για το πρώτο έτος μετά τη λήξη της μεταβατικής περιόδου στο πλαίσιο της συμφωνίας αποχώρησης.

                     (1)

                        Σύμβαση των Ηνωμένων Εθνών για το Δίκαιο της Θάλασσας, ΕΕ L 179 της 23.6.1998, σ. 3.

                     (2)

                        ΕΕ - L 226 της 29ης Αυγούστου 1980, σελίδα 47


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.10.2020
            COM(2020) 658 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση της απόφασης του Συμβουλίου της 23ης Νοεμβρίου 1998 για συναλλαγματικά ζητήματα σχετικά με το φράγκο CFA και το φράγκο Κομορών (98/683/ΕΚ)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Το 2019, η Γαλλία και τα κράτη της Δυτικοαφρικανικής Οικονομικής και Νομισματικής Ένωσης (UEMOA) ξεκίνησαν συζήτηση σχετικά με τη μεταρρύθμιση της συνεργασίας τους για συναλλαγματικά ζητήματα. Επί του παρόντος, η συνεργασία τους βασίζεται σε συμφωνία συνεργασίας, της 4ης Δεκεμβρίου 1973, και σε σχετική σύμβαση εγγύησης, που υπεγράφη το 1973 και τροποποιήθηκε το 2005 και το 2014. Σκοπός της μεταρρύθμισης αυτής είναι να συμβάλει στον εκσυγχρονισμό της UEMOA και να διευκολύνει την προοδευτική επέκτασή της και σε άλλα κράτη της Οικονομικής Κοινότητας των Δυτικοαφρικανικών Κρατών (CEDEAO).

                  Οι συζητήσεις μεταξύ της Γαλλίας και των κρατών της UEMOA σχετικά με την υφιστάμενη συνεργασία τους οδήγησαν σε κοινή πρόταση για τη μεταρρύθμιση της λειτουργίας της UEMOA. Η μεταρρύθμιση βασίζεται σε τέσσερις άξονες. Πρώτον, αλλαγή της ονομασίας του φράγκου CFA σε «ECO» κάποια στιγμή το 2020. Ο δεύτερος στόχος είναι να καταργηθεί η υποχρέωση των κρατών της UEMOA να συγκεντρώνουν τα συναλλαγματικά διαθέσιμα σε λογαριασμό του γαλλικού δημόσιου ταμείου· Τρίτον, αφορά την αποχώρηση της Γαλλίας από τα όργανα λήψης αποφάσεων των αρχών της UEMOA. Τέταρτον, πραγματοποιείται παράλληλη δημιουργία διαλόγου μεταξύ των αντίστοιχων αρχών και καθιέρωση μηχανισμών εποπτείας των κινδύνων.

                  Για να καταστεί η μεταρρύθμιση αυτή συγκεκριμένη, η Γαλλία υπέγραψε, στις 22 Δεκεμβρίου 2019, νέα συμφωνία συνεργασίας με τους εταίρους της UEMOA, η οποία πρόκειται να αντικαταστήσει την υφιστάμενη συμφωνία της 4ης Δεκεμβρίου 1973, μόλις τεθεί σε ισχύ. Η νέα αυτή συμφωνία θα συνοδεύεται από σύμβαση εγγύησης, που θα συναφθεί με την Κεντρική Τράπεζα των Κρατών της Δυτικής Αφρικής (BCEAO). Σημειώνεται ότι η μεταρρύθμιση δεν επηρεάζει τα βασικά χαρακτηριστικά της υφιστάμενης συνεργασίας για συναλλαγματικά ζητήματα μεταξύ της Γαλλίας και των κρατών της UEMOA. Συγκεκριμένα, αφορά τη διατήρηση της μετατρεψιμότητας μεταξύ του ευρώ και του φράγκου CFA, με σταθερή ισοτιμία, η οποία υποστηρίζεται από απεριόριστη και άνευ όρων εγγύηση από τον προϋπολογισμό της Γαλλίας.

                  Η υφιστάμενη και η μελλοντική συμφωνία συνεργασίας μεταξύ της Γαλλίας και των κρατών της UEMOA δεν μπορούν να εξεταστούν χωριστά από το δίκαιο της Ένωσης. Από τότε που καθιερώθηκε το ευρώ, η Ένωση έχει αποκλειστική αρμοδιότητα για νομισματικά και συναλλαγματικά θέματα για τα κράτη μέλη με νόμισμα το ευρώ. Η Γαλλία είναι κράτος μέλος με νόμισμα το ευρώ από την 1η Ιανουαρίου 1999. Σύμφωνα με το άρθρο 2 της ΣΛΕΕ, όταν οι Συνθήκες απονέμουν στην Ένωση αποκλειστική αρμοδιότητα σε συγκεκριμένο τομέα, μόνον η Ένωση δύναται να νομοθετεί και να εκδίδει νομικά δεσμευτικές πράξεις. Τα κράτη μέλη έχουν την εν λόγω δυνατότητα μόνον εάν εξουσιοδοτούνται προς τούτο από την Ένωση. Σύμφωνα με το άρθρο 109 παράγραφος 3 της Συνθήκης για την ίδρυση της Ευρωπαϊκής Κοινότητας, το Συμβούλιο εξουσιοδότησε τη Γαλλία, με την απόφασή του της 23ης Νοεμβρίου 1998 (98/683/ΕΚ), να συνεχίσει την εφαρμογή των ισχυουσών συμφωνιών για συναλλαγματικά ζητήματα, τις οποίες έχει συνάψει με την UEMOA, την CEMAC και τις Κομόρες. μετά την αντικατάσταση του γαλλικού φράγκο από το ευρώ. Παρότι επετράπη στη Γαλλία να συνεχίσει την εφαρμογή των ισχυουσών συμφωνιών της, η Γαλλία δεν εξουσιοδοτήθηκε να αντικαθιστά τις εν λόγω συμφωνίες με νέες. Αυτό ισχύει ακόμη και αν το κύριο αντικείμενο και το νομικό καθεστώς που διέπει τη συνεργασία για συναλλαγματικά ζητήματα μεταξύ της Γαλλίας και των εταίρων της UEMOA, της CEMAC και των Κομορών θα ήταν παρόμοιο, δηλαδή θα διασφάλιζε τη μετατρεψιμότητα μεταξύ των νομισμάτων των εν λόγω οντοτήτων και του ευρώ, η οποία υποστηρίζεται από εγγύηση του προϋπολογισμού του γαλλικού κράτους.

                  Προκειμένου να διασφαλιστεί συμβατότητα με την αποκλειστική αρμοδιότητα βάσει του δικαίου της Ένωσης και να παρασχεθεί ασφάλεια δικαίου, είναι αναγκαίο να τροποποιηθεί η απόφαση του Συμβουλίου της 23ης Νοεμβρίου 1998. Με τον τρόπο αυτό θα εξουσιοδοτηθεί η Γαλλία να συνάψει νέα συμφωνία συνεργασίας, η οποία θα αντικαταστήσει την υφιστάμενη συμφωνία της 4ης Δεκεμβρίου 1973. Θα εξασφαλιστεί επίσης ότι η Γαλλική Δημοκρατία θα μπορέσει να συνάψει νέες συμφωνίες με άλλους Αφρικανούς εταίρους, οι οποίες θα αντικαταστήσουν τις υφιστάμενες συμφωνίες. Επιπλέον, θα πρέπει να επικαιροποιηθούν διάφορες άλλες διατάξεις της εν λόγω απόφασης του Συμβουλίου που διέπουν το καθεστώς ενημέρωσης και έγκρισης, ώστε να επεκταθεί η εφαρμογή τους σε τυχόν νέες συμφωνίες με την UEMOA ή άλλους εταίρους, οι οποίες θα αντικαταστήσουν τις υφιστάμενες συμφωνίες.

               •Συνέπεια με άλλες πολιτικές της Ένωσης

                  Οι συμφωνίες αυτές δεν είναι πιθανόν να επηρεάσουν σημαντικά την άσκηση ενιαίας νομισματικής και συναλλαγματικής πολιτικής στη ζώνη του ευρώ. Η εγγύηση της μετατρεψιμότητας του φράγκου CFA και του φράγκου των Κομορών βασίζεται σε δημοσιονομική δέσμευση της Γαλλικής Δημοκρατίας. Παρότι το γεγονός αυτό συνεπάγεται δημοσιονομικό κίνδυνο για τη Γαλλία, σε περίπτωση που η UEMOA ενεργοποιήσει την εγγύηση, θεωρείται ότι δεν είναι πιθανόν να επηρεάσει σημαντικά τη δημοσιονομική θέση της Γαλλίας.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Η νομική βάση για την έκδοση της παρούσας σύστασης είναι το άρθρο 219 παράγραφος 3 της ΣΛΕΕ (πρώην άρθρο 109 παράγραφος 3 της Συνθήκης για την ίδρυση της Ευρωπαϊκής Κοινότητας). Το δεύτερο χρησιμοποιήθηκε ως βάση για την έκδοση της απόφασης του Συμβουλίου, της 23ης Νοεμβρίου 1998, για συναλλαγματικά ζητήματα σχετικά με το φράγκο CFA και το φράγκο Κομορών (98/683/ΕΚ). Το άρθρο 219 παράγραφος 3 της ΣΛΕΕ προβλέπει ότι το Συμβούλιο, ύστερα από σύσταση της Επιτροπής και μετά από διαβούλευση με την ΕΚΤ, καθορίζει τη μεθόδευση των διαπραγματεύσεων και της σύναψης συμφωνιών για συναλλαγματικά θέματα με μία ή περισσότερες τρίτες χώρες.

               •Επικουρικότητα (σε περίπτωση μη αποκλειστικής αρμοδιότητας)

                  Η αρχή της επικουρικότητας δεν εφαρμόζεται, δεδομένου ότι το ζήτημα αυτό εμπίπτει στην αποκλειστική αρμοδιότητα της Ένωσης για νομισματικά και συναλλαγματικά θέματα.

               •Αναλογικότητα

               Στόχος της προτεινόμενης σύστασης για απόφαση του Συμβουλίου είναι να εξουσιοδοτηθεί η Γαλλία να συνάψει νέα συμφωνία συνεργασίας, η οποία αντικαθιστά την υφιστάμενη συμφωνία της 4ης Δεκεμβρίου 1973 με την UEMOA. Σκοπός της είναι επίσης να εξασφαλιστεί ότι η Γαλλική Δημοκρατία θα μπορέσει να συνάψει νέες συμφωνίες με άλλους Αφρικανούς εταίρους, οι οποίες θα αντικαταστήσουν τις υφιστάμενες συμφωνίες. Επιπλέον, επικαιροποιούνται διάφορες άλλες διατάξεις της εν λόγω απόφασης του Συμβουλίου που διέπουν το καθεστώς ενημέρωσης και έγκρισης, ώστε να επεκταθεί η εφαρμογή τους σε τυχόν νέες συμφωνίες με την UEMOA ή άλλους εταίρους, οι οποίες θα αντικαταστήσουν τις υφιστάμενες συμφωνίες. Προς τούτο, η σύσταση προβλέπει στοχευμένες τροποποιήσεις που διασφαλίζουν την εν λόγω εξουσιοδότηση για τη Γαλλία, οι οποίες δεν υπερβαίνουν τα αναγκαία όρια για την επίτευξη του προαναφερόμενου στόχου.

               •Επιλογή της νομικής πράξης

                  Όταν χρειάζεται να διεξαχθούν διαπραγματεύσεις που αφορούν συμφωνίες για νομισματικά ή συναλλαγματικά θέματα, το άρθρο 219 παράγραφος 3 της ΣΛΕΕ προβλέπει τη χρήση σύστασης της Επιτροπής προς το Συμβούλιο, για να καθοριστεί η κατάλληλη μεθόδευση των διαπραγματεύσεων και της σύναψης των συμφωνιών αυτών.

               •Αναλυτική επεξήγηση των επιμέρους διατάξεων της πρότασης

                  Η σύσταση της Επιτροπής προς το Συμβούλιο περιλαμβάνει δύο άρθρα.

                  Το πρώτο άρθρο προβλέπει τις τροποποιήσεις του τίτλου και των άρθρων 3, 4 και 5 της απόφασης του Συμβουλίου της 23ης Νοεμβρίου 1998.

                  Η τροποποίηση του τίτλου και του άρθρου 3 της εν λόγω απόφασης αντικατοπτρίζει την πιθανή εξέλιξη της μετονομασίας του φράγκου CFA και του φράγκου των Κομορών μελλοντικά. Ως εκ τούτου, οι αναφορές στο φράγκο CFA αντικαθίστανται από τον γενικό όρο νόμισμα των αντίστοιχων νομισματικών ενώσεων. Το ίδιο ισχύει και για το φράγκο των Κομορών, με γενική αναφορά στο νόμισμα των Κομορών.

                  Με τις τροποποιήσεις των άρθρων 4 και 5 της εν λόγω απόφασης εξουσιοδοτείται η Γαλλία να αντικαταστήσει τις υφιστάμενες συμφωνίες της με την UEMOA, την CEMAC και τις Κομόρες με νέες συμφωνίες για συναλλαγματικά ζητήματα, και κάθε νέα συμφωνία υπόκειται στους ίδιους κανόνες όσον αφορά τη συμμετοχή των αρμόδιων οργάνων της Ένωσης όπως οι υφιστάμενες, προκειμένου να διασφαλιστεί η συνέχεια του εφαρμοστέου καθεστώτος ενημέρωσης και έγκρισης, που καθορίστηκε από το Συμβούλιο το 1998.

                  Το δεύτερο άρθρο διασφαλίζει ότι η απόφαση που απευθύνεται στη Γαλλία θα εφαρμοστεί από την ημερομηνία κοινοποίησης της απόφασης του Συμβουλίου στη Γαλλική Δημοκρατία.

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την τροποποίηση της απόφασης του Συμβουλίου της 23ης Νοεμβρίου 1998 για συναλλαγματικά ζητήματα σχετικά με το φράγκο CFA και το φράγκο Κομορών (98/683/ΕΚ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 219 παράγραφος 3,

               Έχοντας υπόψη τη σύσταση της Ευρωπαϊκής Επιτροπής,

               Έχοντας υπόψη τη γνώμη της Ευρωπαϊκής Κεντρικής Τράπεζας(
                  1
               ),

               Εκτιμώντας τα ακόλουθα:

               (1)Η Ένωση έχει αποκλειστική αρμοδιότητα για νομισματικά και συναλλαγματικά θέματα στα κράτη μέλη με νόμισμα το ευρώ. Όταν οι Συνθήκες απονέμουν στην Ένωση αποκλειστική αρμοδιότητα σε συγκεκριμένο τομέα, μόνον η Ένωση δύναται να νομοθετεί και να εκδίδει νομικά δεσμευτικές πράξεις, ενώ τα κράτη μέλη έχουν την εν λόγω δυνατότητα μόνον εάν εξουσιοδοτούνται προς τούτο από την Ένωση.

               (2)Σύμφωνα με το άρθρο 219 παράγραφος 3 της Συνθήκης, το Συμβούλιο πρόκειται να καθορίζει την κατάλληλη μεθόδευση των διαπραγματεύσεων και της σύναψης συμφωνιών για νομισματικά ή συναλλαγματικά θέματα.

               (3)Πριν από την εισαγωγή του ευρώ, η Γαλλία είχε συνάψει με την UEMOA (Union économique et monétaire ouest-africaine), την CEMAC (Communauté économique et monétaire de l’Afrique Centrale) και τις Κομόρες διάφορες συμφωνίες, που αποσκοπούσαν στη διασφάλιση της μετατρεψιμότητας σε γαλλικά φράγκα, με σταθερή ισοτιμία(
                  2
               ), του φράγκου CFA και του φράγκου Κομορών. Μετά την αντικατάσταση του γαλλικού φράγκου από το ευρώ, την 1η Ιανουαρίου 1999, το Συμβούλιο εξουσιοδότησε τη Γαλλία να συνεχίσει τις εν λόγω υφιστάμενες συμφωνίες (στο εξής: ισχύουσες συμφωνίες) για συναλλαγματικά ζητήματα, τις οποίες είχε συνάψει με την UEMOA, την CEMAC και τις Κομόρες σύμφωνα με το πλαίσιο που καθορίζεται στην απόφαση του Συμβουλίου της 23ης Νοεμβρίου 1998 (98/683/ΕΚ) (στο εξής: απόφαση του Συμβουλίου) (
                  3
               ).

               (4)Σύμφωνα με τα άρθρα 4 και 5 της απόφασης 98/683/ΕΚ, η Γαλλία δύναται να διαπραγματεύεται και να επιφέρει τροποποιήσεις στις υφιστάμενες συμφωνίες, οι οποίες είτε διατηρούν είτε μεταβάλλουν τη φύση ή το πεδίο εφαρμογής των υφιστάμενων συμφωνιών.

               (5)Η Γαλλία και τα κράτη της UEMOA έχουν κινήσει τη διαδικασία αντικατάστασης της υφιστάμενης συμφωνίας τους, της 4ης Δεκεμβρίου 1973, με νέα συμφωνία συνεργασίας για συναλλαγματικά ζητήματα. Η συμφωνία αυτή υπεγράφη στις 21 Δεκεμβρίου 2019. Συνοδεύεται από νέα σύμβαση εγγύησης, που θα συναφθεί με την Κεντρική Τράπεζα των κρατών της UEMOA. Στις 22 Μαΐου 2020, η γαλλική κυβέρνηση υπέβαλε νομοσχέδιο στην Εθνοσυνέλευση για την επικύρωση της νέας συμφωνίας συνεργασίας.

               (6)Η αντικατάσταση των υφιστάμενων συμφωνιών για συναλλαγματικά ζητήματα μεταξύ της Γαλλίας, της UEMOA, της CEMAC και των Κομορών, όπως προτίθενται να επιτύχουν επί του παρόντος η Γαλλία και η UEMOA, δεν καλύπτεται από τα άρθρα 4 και 5 της απόφασης 98/683/ΕΚ. Αυτό ισχύει ακόμη και αν η φύση και το πεδίο εφαρμογής αυτών των νέων συμφωνιών συνεργασίας δεν μεταβάλλονται, και συγκεκριμένα προκειμένου να διασφαλιστεί η μετατρεψιμότητα μεταξύ του ευρώ και των νομισμάτων της UEMOA, της CEMAC και των Κομορών, με σταθερή ισοτιμία, που υποστηρίζεται από δημοσιονομική δέσμευση της Γαλλίας.

               (7)Η Γαλλία θα πρέπει να εξουσιοδοτηθεί να αντικαταστήσει τις ισχύουσες συμφωνίες με την UEMOA, την CEMAC και τις Κομόρες. Σύμφωνα με την απόφαση 98/683/ΕΚ του Συμβουλίου, οι διάφορες υφιστάμενες διαδικασίες θα πρέπει να εξακολουθήσουν να εφαρμόζονται, αναλόγως αν η αντικατάσταση επηρεάζει ή όχι τη φύση ή το πεδίο εφαρμογής των εν λόγω συμφωνιών. Και στις δύο περιπτώσεις, θα είναι αναγκαία η συμμετοχή των αρμόδιων οργάνων της Ένωσης, σύμφωνα με το υφιστάμενο καθεστώς ανταλλαγής πληροφοριών και έγκρισης, κατά περίπτωση, πριν από την αντικατάσταση των συμφωνιών από μεταγενέστερες συμφωνίες.

               (8)Επομένως, η απόφαση 98/683/ΕΚ θα πρέπει να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η απόφαση 98/683/ΕΚ τροποποιείται ως εξής:

               1)Ο τίτλος αντικαθίσταται από τον τίτλο «Απόφαση του Συμβουλίου, της 23ης Νοεμβρίου 1998, για συναλλαγματικά ζητήματα σχετικά με τα νομίσματα της UEMOA, της CEMAC και των Κομορών (98/683/ΕΚ)»·

               2)Τα άρθρα 3, 4 και 5 αντικαθίστανται από το ακόλουθο κείμενο:

               «Άρθρο 3

               Οι αρμόδιες γαλλικές αρχές ενημερώνουν τακτικά την Επιτροπή, την Ευρωπαϊκή Κεντρική Τράπεζα και την Οικονομική και Δημοσιονομική Επιτροπή σχετικά με την εφαρμογή των συμφωνιών. Οι γαλλικές αρχές ενημερώνουν την Οικονομική και Δημοσιονομική Επιτροπή πριν προβούν σε αλλαγές ισοτιμίας μεταξύ του ευρώ και των νομισμάτων της UEMOA, της CEMAC ή των Κομορών.

               Άρθρο 4

                Η Γαλλία δύναται να διαπραγματεύεται και να επιφέρει τροποποιήσεις στις ισχύουσες συμφωνίες, ή να τις αντικαθιστά, στον βαθμό που η φύση ή το πεδίο εφαρμογής των συμφωνιών δεν μεταβάλλεται. Ενημερώνει εκ των προτέρων σχετικά την Επιτροπή, την Ευρωπαϊκή Κεντρική Τράπεζα και την Οικονομική και Δημοσιονομική Επιτροπή.

               Άρθρο 5

               Η Γαλλία υποβάλλει στην Επιτροπή, την Ευρωπαϊκή Κεντρική Τράπεζα και την Οικονομική και Δημοσιονομική Επιτροπή κάθε σχέδιο για αλλαγή της φύσης ή του πεδίου εφαρμογής αυτών των συμφωνιών, είτε μέσω τροποποίησης είτε μέσω αντικατάστασης. Για την εφαρμογή των σχεδίων αυτών απαιτείται η έγκριση του Συμβουλίου, το οποίο αποφασίζει βάσει σύστασης της Επιτροπής και κατόπιν διαβούλευσης με την Ευρωπαϊκή Κεντρική Τράπεζα.».

               Άρθρο 2

               Η παρούσα απόφαση απευθύνεται στη Γαλλική Δημοκρατία.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        […], ΕΕ C XX/XX της Η.M.Ε.

                     (2)

                        Convention de coopération monétaire du 23 novembre 1972 entre les États membres de la Banque des États de l'Afrique centrale (BEAC) et la République française, όπως τροποποιήθηκε· Convention de compted'opérations du 13 mars 1973 entre le ministre de l'Économie et des Finances de la République Française et le Président du Conseil de l'administration de la Banque des États de l'Afrique Centrale, όπως τροποποιήθηκε·Accord de coopération du 4 décembre 1973 entre la République française et les Républiques membres de l'union monétaire ouest-africaine, όπως τροποποιήθηκε· Convention de compte d'opérations du 4 décembre 1973 entre le ministre de l'Économie et des Finances de la République Française et le Président du conseil des ministres de l'Union monétaire ouest-africaine, όπως τροποποιήθηκε· Accord de coopération monétaire du 23 novembre 1979 entre la République française et la République fédérale islamique des Comores, όπως τροποποιήθηκε· Convention de compte d'opérations du 23 novembre 1979 entre le ministre de l'Économie et des Finances de la République Française et le ministre des Finances, de l'Économie et du Plan de la République fédérale des Comores, όπως τροποποιήθηκε.

                     (3)

                        ΕΕ L 320 της 28.11.1998, σ. 58-59.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.12.2020
            COM(2020) 787 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την έγκριση της έναρξης διαπραγματεύσεων για μια νέα συμφωνία αλιείας μεταξύ της Ευρωπαϊκής Ένωσης και του Βασιλείου της Νορβηγίας

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η Επιτροπή προτείνει την έναρξη διαπραγματεύσεων με τη Νορβηγία για μια νέα συμφωνία αλιείας η οποία θα καθορίζει το πλαίσιο για τη διαχείριση των κοινών αποθεμάτων ιχθύων και την πρόσβαση σε ύδατα και πόρους.

               Εν όψει της αποχώρησης του Ηνωμένου Βασιλείου από την Ευρωπαϊκή Ένωση, η Νορβηγία έχει δηλώσει ότι επιθυμεί να αντικαταστήσει την ισχύουσα συμφωνία αλιείας μεταξύ του Βασιλείου της Νορβηγίας και της Ευρωπαϊκής Οικονομικής Κοινότητας (στο εξής: συμφωνία του 1980). Τον Ιούλιο, επισήμανε στην Επιτροπή ότι εξέταζε το ενδεχόμενο να προβεί σε καταγγελία της συμφωνίας με προηγούμενη κοινοποίηση 9 μηνών στις 15 Σεπτεμβρίου 2020, προκειμένου να δρομολογηθεί η καταγγελία της συμφωνίας, η οποία συνεπώς θα έληγε στις 15 Ιουνίου 2021. Η καταγγελία της συμφωνίας χωρίς αντικατάστασή της θα συνεπαγόταν την κατάργηση της νομικής βάσης για την αμοιβαία πρόσβαση σε ύδατα, και θα επέφερε, συνεπώς, αρνητικές επιπτώσεις για τους στόλους της ΕΕ. Ωστόσο, το χρονικό διάστημα των 9 μηνών είναι υπερβολικά σύντομο για να μπορέσει η Ένωση να καθορίσει τη διαπραγματευτική θέση της και να συνάψει νέα συμφωνία, γεγονός που εντείνει την αβεβαιότητα.

                  Η συμφωνία του 1980 είναι η κύρια διμερής συμφωνία που διέπει τις σχέσεις αλιείας της Ένωσης με τη Νορβηγία. Καλύπτει όλα τα αποθέματα που υπόκεινται σε κοινή διαχείριση στη Βόρεια Θάλασσα, το Skagerrak και το Kattegat, και παρέχει τη νομική βάση των ετήσιων διαβουλεύσεων για τον καθορισμό των αλιευτικών δυνατοτήτων και τη λήψη αποφάσεων σχετικά με άλλες πτυχές κοινής διαχείρισης, όπως τον έλεγχο. Επίσης, συνδέεται στενά με σειρά άλλων συμφωνιών: τη συμφωνία του Πόρτο (η οποία συνήφθη κατά την υπογραφή της Συμφωνίας για τον Ευρωπαϊκό Οικονομικό Χώρο), τη συμφωνία γειτονίας μεταξύ της Σουηδίας και της Νορβηγίας, και τη συμφωνία για το Skagerrak και το Kattegat.

                  Παρόλο που ορισμένες από τις αλιευτικές δυνατότητες θα καλυφθούν από νέα, χωριστή συμφωνία μεταξύ του Ηνωμένου Βασιλείου, της Νορβηγίας και της Ένωσης, άλλα αποθέματα ιχθύων θα παραμείνουν μόνο υπό την κυριαρχία της Ένωσης και της Νορβηγίας.

                  Δεδομένης της επιθυμίας της Νορβηγίας να αντικαταστήσει τη συμφωνία του 1980 και σύμφωνα με το άρθρο 63 παράγραφος 1 της σύμβασης των Ηνωμένων Εθνών για το δίκαιο της θάλασσας
                     1
                  , η Ένωση και η Νορβηγία θα πρέπει να συμφωνήσουν για τα μέτρα που είναι αναγκαία για τον συντονισμό και την εξασφάλιση της διατήρησης και ανάπτυξης των αποθεμάτων που υπόκεινται σε κοινή διαχείριση στον Βορειοανατολικό Ατλαντικό.

                  Για να αποφευχθεί η δημιουργία νομικού κενού λόγω της καταγγελίας της ισχύουσας συμφωνίας, με ενδεχόμενες σημαντικές επιπτώσεις στις δραστηριότητες των στόλων της ΕΕ, η Νορβηγία συμφώνησε να συμμετάσχει σε διαπραγματεύσεις για νέα συμφωνία. Μέχρι να ολοκληρωθούν αυτές οι διαπραγματεύσεις, θα παραμείνει σε ισχύ η συμφωνία του 1980. Η Νορβηγία συμφώνησε με αυτή την προσέγγιση υπό την προϋπόθεση ότι οι διαπραγματεύσεις θα ξεκινήσουν τον Ιανουάριο του 2021. Θα διεξαχθούν παράλληλα με τις τριμερείς διαπραγματεύσεις στις οποίες συμμετέχει το Ηνωμένο Βασίλειο.

               Για τον σκοπό αυτόν, η Ευρωπαϊκή Ένωση επιδιώκει τη σύναψη νέας συμφωνίας αλιείας (στο εξής: συμφωνία) με το Βασίλειο της Νορβηγίας.

               •Συνέπεια με τις ισχύουσες διατάξεις στον τομέα πολιτικής

                  Από τις 16 Ιουνίου 1980, οι αλιευτικές ρυθμίσεις μεταξύ της Ευρωπαϊκής Ένωσης και της Νορβηγίας βασίζονται στη «Συμφωνία αλιείας μεταξύ του Βασιλείου της Νορβηγίας και της Ευρωπαϊκής Οικονομικής Κοινότητας». Η συμφωνία του 1980, η οποία καλύπτει τη Βόρεια Θάλασσα και τον Βορειοανατολικό Ατλαντικό, είναι η σημαντικότερη συμφωνία αλιείας που έχει συνάψει η Ένωση με άλλη χώρα, όσον αφορά την ανταλλαγή αλιευτικών δυνατοτήτων και τα μέτρα κοινής διαχείρισης. Μετά από μια αρχική περίοδο 10 ετών, η συμφωνία ανανεώνεται πλέον αυτόματα ανά 6 έτη, εκτός εάν κοινοποιηθεί καταγγελία από κάποιο από τα μέρη 9 μήνες πριν από τη λήξη κάθε περιόδου ανανέωσης. Η τελευταία αυτόματη ανανέωση πραγματοποιήθηκε το 2015, για την περίοδο έως τις 16 Ιουνίου 2021.

                  Η συμφωνία του 1980 παρέχει τη νομική βάση για την επίτευξη συμφωνίας σχετικά με τα συνολικά επιτρεπόμενα αλιεύματα (TAC) από αποθέματα που υπόκεινται σε κοινή διαχείριση και για την αμοιβαία πρόσβαση βάσει της οποίας επιτρέπεται στα σκάφη του ενός μέρους να αλιεύουν στα ύδατα του έτερου μέρους. Η νέα συμφωνία θα πρέπει να διατηρήσει τους υπάρχοντες όρους αμοιβαίας πρόσβασης και τα μερίδια ποσοστώσεων, με βάση την παραδοσιακή δραστηριότητα του στόλου της Ένωσης.

                  Η νέα συμφωνία θα εμπίπτει στο ευρύτερο πεδίο εφαρμογής της κοινής αλιευτικής πολιτικής (ΚΑΠ). Θα παρέχει τη βάση για τις σχέσεις αλιείας σε περιοχές κοινής διαχείρισης των αλιευμάτων με τη Νορβηγία, με σκοπό την προώθηση της βιώσιμης εκμετάλλευσης, διαχείρισης και διατήρησης των θαλάσσιων βιολογικών πόρων, σύμφωνα με τους στόχους της ΚΑΠ και τις αρχές χρηστής διακυβέρνησης.

               •Συνέπεια με άλλες πολιτικές της Ένωσης

                  Άνευ αντικειμένου.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Η νομική βάση της παρούσας απόφασης είναι το άρθρο 218 της Συνθήκης για τη λειτουργία της Ευρωπαϊκής Ένωσης (ΣΛΕΕ) που καθορίζει τη διαδικασία για τη διαπραγμάτευση και τη σύναψη διεθνών συμφωνιών.

               •Επικουρικότητα (σε περίπτωση μη αποκλειστικής αρμοδιότητας)

                  Άνευ αντικειμένου (αποκλειστική αρμοδιότητα).

               •Αναλογικότητα

                  Η απόφαση είναι ανάλογη προς τον στόχο.

               •Επιλογή του νομικού μέσου

                  Το νομικό μέσο προβλέπεται στο άρθρο 218 παράγραφοι 3 και 4 της ΣΛΕΕ.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας

                  Άνευ αντικειμένου.

               •Διαβουλεύσεις με τα ενδιαφερόμενα μέρη

                  Άνευ αντικειμένου.

               •Συλλογή και χρήση εμπειρογνωσίας

                  Άνευ αντικειμένου.

               •Εκτίμηση επιπτώσεων

                  Άνευ αντικειμένου.

               •Καταλληλότητα και απλούστευση του κανονιστικού πλαισίου

                  Άνευ αντικειμένου.

               •Θεμελιώδη δικαιώματα

                  Άνευ αντικειμένου.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Άνευ αντικειμένου.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Οι διαπραγματεύσεις αναμένεται να αρχίσουν κατά το πρώτο τρίμηνο του 2021.

               •Επεξηγηματικά έγγραφα (για οδηγίες)

                  Άνευ αντικειμένου.

               •Αναλυτική επεξήγηση των επιμέρους διατάξεων της πρότασης

                  Η Επιτροπή συνιστά:

                  —
                        να την εξουσιοδοτήσει το Συμβούλιο να ξεκινήσει και να διεξαγάγει διαπραγματεύσεις για τη σύναψη νέας συμφωνίας αλιείας με το Βασίλειο της Νορβηγίας·

                  —
                        να οριστεί η Επιτροπή ως διαπραγματευτής επί του θέματος αυτού για λογαριασμό της ΕΕ·

                  —
                        να διεξαχθούν οι εν λόγω διαπραγματεύσεις από την Επιτροπή σε συνεννόηση με την ειδική επιτροπή, σύμφωνα με τις διατάξεις της Συνθήκης για τη λειτουργία της Ευρωπαϊκής Ένωσης·

                  —
                        να εγκρίνει το Συμβούλιο τις οδηγίες διαπραγμάτευσης που προσαρτώνται στην παρούσα σύσταση.

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την έγκριση της έναρξης διαπραγματεύσεων για μια νέα συμφωνία αλιείας μεταξύ της Ευρωπαϊκής Ένωσης και του Βασιλείου της Νορβηγίας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 3 και 4,

               Έχοντας υπόψη τη σύσταση της Επιτροπής,

               Εκτιμώντας τα ακόλουθα:

               (1)Οι σχέσεις αλιείας της Ένωσης με τη Νορβηγία βασίζονται στη συμφωνία αλιείας μεταξύ της Ευρωπαϊκής Οικονομικής Κοινότητος και του Βασιλείου της Νορβηγίας, η οποία υπογράφηκε στις 27 Φεβρουαρίου 1980 και άρχισε να ισχύει στις 16 Ιουνίου 1981.

               (2)Μετά από μια αρχική περίοδο 10 ετών, η εν λόγω συμφωνία ανανεώνεται αυτόματα για συμπληρωματικές περιόδους 6 ετών, και η πιο πρόσφατη περίοδος ανανέωσης ξεκίνησε το 2015.

               (3)Η συμφωνία καλύπτει τη Βόρεια Θάλασσα, το Skagerrak και τον Βορειοανατολικό Ατλαντικό, και επιτρέπει τον καθορισμό των συνολικών επιτρεπόμενων αλιευμάτων όσον αφορά τα κοινά αποθέματα, μεταβιβάσεις δυνατοτήτων αλιείας, τη λήψη κοινών τεχνικών μέτρων και τη ρύθμιση ζητημάτων σχετικά με τον έλεγχο και την επιβολή της νομοθεσίας.

               (4)Η Νορβηγία έχει δηλώσει ότι επιθυμεί να αντικαταστήσει την ισχύουσα συμφωνία λόγω του σημαντικού αντικτύπου που αναμένεται να έχει η αποχώρηση του Ηνωμένου Βασιλείου από την Ένωση στην κοινή διαχείριση αποθεμάτων στον Βορειοανατολικό Ατλαντικό. Μετά τη μεταβατική περίοδο για την αποχώρηση του Ηνωμένου Βασιλείου (η οποία λήγει στα τέλη του 2020), τα αποθέματα θα καλύπτονται από διμερείς ή τριμερείς συμφωνίες. Όσα απαντούν σε ύδατα υπό τη δικαιοδοσία του Ηνωμένου Βασιλείου, της Ένωσης και της Νορβηγίας θα αποτελέσουν αντικείμενο χωριστής τριμερούς συμφωνίας. Δεδομένης της επιθυμίας της Νορβηγίας να αντικατασταθεί η ισχύουσα συμφωνία, θα απαιτηθεί νέα διμερής συμφωνία για τα αποθέματα που υπάγονται αποκλειστικά στη δικαιοδοσία της Νορβηγίας και της Ένωσης.

               (5)Σύμφωνα με το άρθρο 63 παράγραφος 1 της σύμβασης των Ηνωμένων Εθνών για το δίκαιο της θάλασσας
                  2
                και λαμβανομένων υπόψη των συνολικών σχέσεων της Ένωσης με τη Νορβηγία, είναι σημαντικό να διατηρηθεί η συνεργασία για την υπεύθυνη αλιεία, ώστε να εξασφαλιστεί η μακροπρόθεσμη διατήρηση και η βιώσιμη εκμετάλλευση των έμβιων θαλάσσιων πόρων.

               (6)Επομένως, θα πρέπει να ξεκινήσουν διαπραγματεύσεις με τη Νορβηγία με σκοπό τη σύναψη νέας διμερούς συμφωνίας αλιείας.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η Επιτροπή εξουσιοδοτείται να διαπραγματευτεί, εξ ονόματος της Ένωσης, μια νέα συμφωνία αλιείας με το Βασίλειο της Νορβηγίας.

               Άρθρο 2

               Οι οδηγίες διαπραγμάτευσης παρατίθενται στο παράρτημα.

               Άρθρο 3

               Οι διαπραγματεύσεις διεξάγονται σε διαβούλευση με την ομάδα «Εξωτερική Αλιευτική Πολιτική» του Συμβουλίου.

               Άρθρο 4

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Σύμβαση των Ηνωμένων Εθνών για το δίκαιο της θάλασσας, (ΕΕ L 179 της 23.6.1998, σ. 3).

                     (2)

                        Σύμβαση των Ηνωμένων Εθνών για το δίκαιο της θάλασσας (ΕΕ L 179 της 23.6.1998, σ. 3).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.12.2020
            COM(2020) 787 final
            ΠΑΡΑΡΤΗΜΑ
            στη
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥγια την έγκριση της έναρξης διαπραγματεύσεων για μια νέα συμφωνία αλιείας μεταξύ της Ευρωπαϊκής Ένωσης και του Βασιλείου της Νορβηγίας

               ΠΑΡΑΡΤΗΜΑ

               Οδηγίες για τη διαπραγμάτευση νέας συμφωνίας αλιείας με το Βασίλειο της Νορβηγίας

               1.Οι διαπραγματεύσεις στοχεύουν στη σύναψη μιας νέας συμφωνίας η οποία καθορίζει τις γενικές αρχές και τους γενικούς στόχους των σχέσεων αλιείας της Ένωσης με τη Νορβηγία και θεσπίζει ένα πλαίσιο για τη διαχείριση των κοινών αποθεμάτων ιχθύων και την αμοιβαία πρόσβαση σε ύδατα και πόρους.

               2.Η συμφωνία θα πρέπει να καλύπτει τη συνεργασία για την ανάπτυξη μέτρων για τη βιώσιμη εκμετάλλευση και διατήρηση των πόρων, συμπεριλαμβανομένης της αποφυγής της απόρριψης αλιευμάτων.

               Ειδικότερα, η Επιτροπή θα πρέπει να επιδιώξει:

               ·να εξασφαλίσει ότι τα εν λόγω μέτρα δεν εισάγουν διακρίσεις και ακολουθούν μια προσέγγιση με βάση την επιστήμη, η οποία ευθυγραμμίζεται με τον στόχο της επίτευξης της μέγιστης βιώσιμης απόδοσης για τα οικεία αποθέματα·

               ·να συμπεριλάβει διατάξεις σχετικά με την συνεργασία για τον έλεγχο και την επιβολή της νομοθεσίας, τη συλλογή δεδομένων και την παροχή επιστημονικών συμβουλών·

               ·να διασφαλίσει τη συνέχιση υπεύθυνης αλιείας, που διασφαλίζει τη μακροπρόθεσμη διατήρηση και βιώσιμη εκμετάλλευση των έμβιων θαλάσσιων πόρων, σύμφωνα με τις σχετικές αρχές του διεθνούς δικαίου·

               ·να διατηρήσει τις αλιευτικές δυνατότητες της Ένωσης και να αποφύγει την οικονομική διατάραξη των αλιευτικών δραστηριοτήτων των μερών·

               ·να διατηρήσει τους υπάρχοντες όρους αμοιβαίας πρόσβασης και σταθερά μερίδια ποσοστώσεων, τα οποία μπορούν να προσαρμοστούν μόνο με τη συγκατάθεση των μερών·

               ·να συμπεριλάβει λεπτομέρειες για τις μεταβιβάσεις και τις ανταλλαγές ποσοστώσεων και για τον καθορισμό ετήσιων ή πολυετών συνολικών επιτρεπόμενων αλιευμάτων ή περιορισμών της αλιευτικής προσπάθειας βάσει μακροπρόθεσμων στρατηγικών διαχείρισης·

               ·να συμπεριλάβει λεπτομέρειες για την έκδοση αδειών αλίευσης και διατάξεις που διασφαλίζουν την ίση μεταχείριση και συμμόρφωση, συμπεριλαμβανομένων κοινών δραστηριοτήτων ελέγχου και επιθεώρησης.

               3.Η συμφωνία θα θεσπίσει κατάλληλο θεσμικό πλαίσιο συνεργασίας για τη διατήρηση και τη διαχείριση των κοινών αποθεμάτων ιχθύων, παρέχοντας τη δυνατότητα εφαρμογής μιας συνεκτικής προσέγγισης για τη διαχείριση των κοινών αποθεμάτων, λαμβανομένων υπόψη των άλλων συμφωνιών στις οποίες πιθανόν να καταλήξει η ΕΕ για τα ενδιαφερόμενα μέρη.

               4.Οι διμερείς διαπραγματεύσεις για τους όρους αμοιβαίας πρόσβασης και τα μερίδια ποσοστώσεων για την αλιεία μεταξύ της Ευρωπαϊκής Ένωσης και του Βασιλείου της Νορβηγίας θα πρέπει να λαμβάνουν υπόψη τα αποτελέσματα των διαπραγματεύσεων της τριμερούς συμφωνίας αλιείας της Ένωσης με το Ηνωμένο Βασίλειο της Μεγάλης Βρετανίας και Βορείου Ιρλανδίας και το Βασίλειο της Νορβηγίας, η οποία καλύπτει αποθέματα που απαντούν σε ύδατα της Ένωσης, καθώς και σε ύδατα υπό την κυριαρχία και τη δικαιοδοσία του Ηνωμένου Βασιλείου και του Βασιλείου της Νορβηγίας.

               5.Η συμφωνία θα πρέπει να συναφθεί εγκαίρως ώστε να διασφαλιστεί ότι θα αντικαταστήσει την ισχύουσα συμφωνία έως το 2023. Επομένως, θα πρέπει να περιλαμβάνει ρήτρα η οποία καταργεί τη συμφωνία.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.3.2020
            COM(2020) 106 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση της απόφασης του Συμβουλίου, της 7ης Ιουνίου 2016, περί εξουσιοδότησης της Επιτροπής να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και των κρατών μελών του Συνδέσμου κρατών της Νοτιοανατολικής Ασίας (ASEAN), αφετέρου, σχετικά με θέματα που εμπίπτουν στην αποκλειστική αρμοδιότητα της Ένωσης.

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΣΥΣΤΑΣΗΣ

               •Αιτιολόγηση και στόχοι της σύστασης

                  Στις 7 Δεκεμβρίου 2015 η Ευρωπαϊκή Επιτροπή πρότεινε μια στρατηγική αερομεταφορών για την Ευρώπη, στην οποία περιλαμβάνονται ορισμένες προτάσεις αποφάσεων του Συμβουλίου για την εξουσιοδότηση της Επιτροπής να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και ορισμένων τρίτων χωρών. Στις εν λόγω προτάσεις συγκαταλέγεται η πρόταση COM(2015) 609 final για την έναρξη διαπραγματεύσεων με τον Σύνδεσμο κρατών της Νοτιοανατολικής Ασίας (ASEAN).

                  Στις 7 Ιουνίου 2016 το Συμβούλιο αποφάσισε να εξουσιοδοτήσει την Επιτροπή να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και των κρατών μελών του ASEAN, αφετέρου, σχετικά με θέματα που εμπίπτουν στην αποκλειστική αρμοδιότητα της Ένωσης. Η απόφαση του Συμβουλίου ισχύει για τέσσερα έτη, δηλαδή λήγει στις 7 Ιουνίου 2020.

                  Όσον αφορά την απόφαση του Συμβουλίου, η Επιτροπή προέβη σε δήλωση στην οποία έκρινε ότι ο χρονικός περιορισμός της εξουσιοδότησης δεν συνάδει με τις Συνθήκες, και ιδίως με το άρθρο 218 παράγραφος 3 της ΣΛΕΕ.

                  Στις 24 Ιουνίου 2016 η Επιτροπή ενημέρωσε την κυβέρνηση καθενός από τα 10 κράτη μέλη του ASEAN σχετικά με την εξουσιοδότηση που έλαβε από το Συμβούλιο να αρχίσει διαπραγματεύσεις με τα κράτη μέλη του ASEAN και κάλεσε τον ASEAN να αρχίσει διαπραγματεύσεις.

                  Ο πρώτος γύρος διαπραγματεύσεων πραγματοποιήθηκε από τις 27 έως τις 28 Νοεμβρίου 2016 στις Βρυξέλλες. Ο όγδοος και πλέον πρόσφατος μέχρι στιγμής γύρος διαπραγματεύσεων πραγματοποιήθηκε από τις 20 έως τις 22 Νοεμβρίου 2018 στο Σάλτσµπουργκ. Κατά τη διάρκεια του όγδοου κύκλου διαπραγματεύσεων, συμφωνήθηκαν τα περισσότερα τμήματα του σχεδίου συμφωνίας, ενώ τα δύο μέρη συμφώνησαν να προβούν σε εσωτερικές διαβουλεύσεις για ορισμένα εκκρεμή ζητήματα.

                  Οι εσωτερικές διαβουλεύσεις εντός του ASEAN βρίσκονται ακόμη σε εξέλιξη.

                  Στόχος της παρούσας σύστασης είναι να κληθεί το Συμβούλιο να τροποποιήσει την απόφασή του της 7ης Ιουνίου 2016, χωρίς να τροποποιηθούν οι διαπραγματευτικές οδηγίες που προσαρτώνται στην απόφαση του Συμβουλίου.

               •Συνέπεια με τις ισχύουσες διατάξεις στον τομέα πολιτικής

                  Η σύσταση για την τροποποίηση της απόφασης του Ιουνίου του 2016 για την εξουσιοδότηση της Επιτροπής να αρχίσει διαπραγματεύσεις με τα κράτη μέλη του ASEAN συνάδει πλήρως με τους στόχους εξωτερικής πολιτικής της Ένωσης, όπως ορίζονται στη συνολική στρατηγική αερομεταφορών που πρότεινε η Επιτροπή τον Δεκέμβριο του 2015 και αποσκοπεί στην ενίσχυση της ανταγωνιστικότητας του ευρωπαϊκού αεροπορικού τομέα.

               •Συνέπεια με άλλες πολιτικές της Ένωσης

                  Η παρούσα σύσταση συνάδει πλήρως με τους στόχους της πολιτικής αερομεταφορών της Ένωσης και προάγει επίσης άλλους στόχους πολιτικής και συναφείς πολιτικές, για παράδειγμα, στους τομείς των εργασιακών δικαιωμάτων, του περιβάλλοντος και της καταπολέμησης της κλιματικής αλλαγής, με σκοπό την καλύτερη διασφάλιση της επίτευξης των εν λόγω στόχων από αμφότερα τα μέρη.

               2.ΝΟΜΙΚΗ ΒΑΣΗ

               •Νομική βάση

               Άρθρο 218 παράγραφος 3 της ΣΛΕΕ.

               •Επιλογή της νομικής πράξης

                  Προτεινόμενη πράξη: Απόφαση του Συμβουλίου δυνάμει του άρθρου 218 παράγραφος 3 της ΣΛΕΕ.

                  Άλλα μέσα δεν θα ήταν κατάλληλα για τον εξής λόγο:

                  Η απόφαση του Συμβουλίου βάσει του άρθρου 218 παράγραφος 3 της ΣΛΕΕ, με την οποία εξουσιοδοτείται η Επιτροπή να αρχίσει διαπραγματεύσεις, είναι η προβλεπόμενη διαδικασία για τη διεξαγωγή διαπραγματεύσεων στον τομέα των διεθνών μεταφορών.

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την τροποποίηση της απόφασης του Συμβουλίου, της 7ης Ιουνίου 2016, περί εξουσιοδότησης της Επιτροπής να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και των κρατών μελών του Συνδέσμου κρατών της Νοτιοανατολικής Ασίας (ASEAN), αφετέρου, σχετικά με θέματα που εμπίπτουν στην αποκλειστική αρμοδιότητα της Ένωσης.

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 218 παράγραφος 3,

               Έχοντας υπόψη τη σύσταση της Επιτροπής,

               Εκτιμώντας τα ακόλουθα:

               Αμέσως μετά την έκδοση της απόφασης του Συμβουλίου, της 7ης Ιουνίου 2016, για την εξουσιοδότηση της Επιτροπής να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και των κρατών μελών του Συνδέσμου κρατών της Νοτιοανατολικής Ασίας (ASEAN), αφετέρου, σχετικά με θέματα που εμπίπτουν στην αποκλειστική αρμοδιότητα της Ένωσης, η Επιτροπή επικοινώνησε με καθένα από τα κράτη μέλη του ASEAN με στόχο την έναρξη διαπραγματεύσεων.

               Από τον Νοέμβριο του 2016 έχουν πραγματοποιηθεί οκτώ γύροι διαπραγματεύσεων.

               Υπό αυτές τις συνθήκες, είναι μάλλον απίθανο να ολοκληρωθούν επιτυχώς οι διαπραγματεύσεις πριν από τη λήξη ισχύος της εξουσιοδότησης που χορηγήθηκε με την απόφαση του Συμβουλίου της 7ης Ιουνίου 2016, δηλαδή έως τις 7 Ιουνίου 2020.

               Ως εκ τούτου, είναι αναγκαίο να τροποποιηθεί η εν λόγω απόφαση ώστε να μπορεί η Επιτροπή να διεξαγάγει διαπραγματεύσεις σε ένα πλαίσιο ευνοϊκό για την επιτυχή ολοκλήρωση των διαπραγματεύσεων, προς το συμφέρον της Ένωσης.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η απόφαση του Συμβουλίου, της 7ης Ιουνίου 2016, για την εξουσιοδότηση της Επιτροπής να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και των κρατών μελών του Συνδέσμου κρατών της Νοτιοανατολικής Ασίας (ASEAN), αφετέρου, σχετικά με θέματα που εμπίπτουν στην αποκλειστική αρμοδιότητα της Ένωσης τροποποιείται ως εξής:

               1.Ο τίτλος της απόφασης αντικαθίσταται από το ακόλουθο κείμενο:

               «Απόφαση του Συμβουλίου, της 7ης Ιουνίου 2016, για την εξουσιοδότηση της Επιτροπής να αρχίσει διαπραγματεύσεις σχετικά με συνολική συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και των κρατών μελών του Συνδέσμου κρατών της Νοτιοανατολικής Ασίας (ASEAN), αφετέρου»

               2.Το κείμενο του άρθρου 1 αντικαθίσταται από το ακόλουθο κείμενο:

               «Η Επιτροπή εξουσιοδοτείται να διαπραγματευτεί, εξ ονόματος της Ένωσης, συνολική συμφωνία αεροπορικών μεταφορών με τα κράτη μέλη του Συνδέσμου κρατών της Νοτιοανατολικής Ασίας (ASEAN).»

               3.Το κείμενο του άρθρου 3α αντικαθίσταται από το ακόλουθο κείμενο:

                  «Η παρούσα απόφαση ισχύει για απεριόριστο χρονικό διάστημα.»

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος